《莆守汪宗博挽诗 其三》
宋代·林希逸

天夺如公亦酷哉，遗民悲慕似婴孩。輤还夹道号啼送，寝祭诸婴接续来。

野录何年能入史，祠成他日转生哀。溪干旧友多弹泪，半月前书手自回。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。